ASP.NET mājas darbs

# Biznesa prasības

1. Sistēma attēlo “vizītkartes” kompānijas darbiniekiem saraksta formā.
2. Sistēma nodrošina saiti uz konkrētu “vizītkarti”.
3. Sistēma nodrošina vizītkartes lejupielādi vCard formātā.
4. [Vēlams] Sistēma nodrošina vizītkartes lejupielādi uz mobilo telefonu, izmantojot QR kodu.
5. Vizītkarte ietver: vārds, uzvārds, amats, departaments, e-pasta adrese, telefona numurs, mobilā telefona numurs, faksa numurs, ofisa adrese, apraksta lauks, fotogrāfija, norāde uz vadītāju, saite uz ārēju resursu.
6. Sistēma nodrošina darbinieku meklēšanu pēc vērtībām visos laukos.
7. Sistēma nodrošina autentificētiem lietotājiem ievadīt jaunus darbiniekus, rediģēt un dzēst esošos.
8. [Vēlams] Apskatot konkrētu vizītkarti, tiek attēloti visi padotie darbinieki.

# Nefunkcionālās prasības

1. Sistēmai dati jāglabā Microsoft SQL Server Express datu bāzē vai lokālā XML failā.
   1. Sistēmai jāvar konfigurācijā norādīt, vai izmantot MSSQL datu bāzi, vai XML failu.
   2. Glabāšana XML failā ir obligāta prasība.
2. Sistēmai saitēs uz vizītkartēm jāizmanto saites formā <http://server/app/vards-uzvards/>.
3. Meklēšanas funkcionalitāte sistēmā jārealizē bez pilnas lapas pārlādes.
4. Sistēmai jāvar apstrādāt 50 vizītkartes.
5. [Vēlams] Sistēmai jāvar apstrādāt 10000 vizītkartes.
6. [Vēlams] Sistēmai fotogrāfijas jāglabā augšupielādētajā kvalitātē, taču pēc noklusējuma jāattēlo automātiski samazināts attēls, uz kura nospiežot atveras pilna izmēra attēls.
7. [Vēlams] Sistēmai datus jāglabā pārlūkprogrammas atmiņā kamēr tie netiek mainīti uz servera (*conditional revalidation*).

# Izmantojamās tehnoloģijas

1. ASP.NET MVC – sistēmas lietotāja saskarne
2. ASP.NET Web API – REST servisi datu ielādei un rediģēšanai
3. KnockoutJS
4. Bootstrap
5. TypeScript

# Darba nodošana

1. Jānodod ZIP pakotne (viens fails), novietojot to Dropbox, Onedrive vai citā līdzīgā servisā un nosūtot saiti uz šo failu.
2. Pakotnē jāiekļauj:
   1. kompilēta sistēmas versiju;
   2. pirmkods, iekļaujot visu nepieciešamo sistēmas kompilācijai;
   3. SQL skripti, kas paredzēti datubāzes struktūras izveidei un aizpildei ar demo datiem (vismaz 5 vizītkartēm).
   4. XML fails ar demo datiem (vismaz 5 vizītkartēm).
   5. *screenshots* no strādājošas sistēmas.